cyanic-selkie/wikianc huggingface dataset:
Angela (eesnimi)
2018. aasta seisuga oli see Eestis populaarsuselt 218. naisenimi. 1. jaanuari 2018 seisuga oli Eestis eesnimi Angela 795 naisel.
Lätis oli 2021. aasta 30. juuni seisuga eesnimi Angela 49 inimesel.
Heinrich Rautsmann
Elulugu
Sündis Märjamaa kihelkonnas Vaimõisa kupja Ants Rautsmanni perekonnas, oli Vaimõisa mõisnike von Wilckenite soosik.
Heinrich Rautsmann omandas hariduse Tallinna Nikolai gümnaasiumis, Peterburi kaardiväe bereiteri koolis, Tveri ratsaväe junkrukoolis ning lõpetas 1886. aastal kiitusega ohvitseride ratsaväekooli. Sõjaväeteenistust alustas Moskva esimeses tragunipolgus 1. juulil 1870.
Lipnik 08.07.1877. Porutšik 28.12.1880. Staabikapten 15.05.1883. Kapten 26.02.1890. Alampolkovnik 26.02.1895. Polkovnik 06.12.1899. Kindralmajor 13.04.1908. Kindralleitnant 06.04.1914.
Rautsmanni kiire karjäär Vene tsaariarmees oli seotud suurvürst Nikolai Nikolajevitš vanema soosinguga, kellele ratsaväelasena imponeeris Rautsmanni ratsutamisoskus.
Rautsmann võttis osa Vene-Türgi sõjast 1877–1878 eskadroni nooremohvitserina. Seejärel oli viis aastat eskadronikomandör. Selle järgnes üle kümne aasta kestnud teenistus staabiohvitserina ja ratsutamise osakonna ülemana ohvitseride ratsaväekoolis, kus ta õpetas ratsutama ka tulevase Soome marssali Mannerheimi. Aastatel 1906–1909 oli ta käsunduskindral reservratsaväe inspektori juures. Seejärel kuni 1917. aastani käsunduskindral armee remondivalitsuse ülema juures. Hiljem teenis Rautsmann reservis olevate ratsaväepolkude ja eraldiseisvate divisjonide ülemana. 1918. aastast oli ta Krimmis, 1920. aastal evakueeriti ta Konstantinoopolisse. 1921. aastast elas ta Tallinnas oma venna, suurkaupmees Juhan Rautsmanni juures kuni oma surmani 1924. aastal. Juhan Rautsma (Rautsmann) vahistati nõukogude okupatsioonivõimude poolt Pärnus 14. juunil 1941 kinni, abikaasa Matilde küüditati, Juhan Rautsma mõisteti süüdi sai 12. märtsil 1942 tribunali poolt Vene NSFV §58-13 surmaotsusega, hukati 4. mail 1942. aastas Sosvas.
Isiklikku
Rautsmann oli abielus Aleksandra Nepljujeviga (suri 19.10.1903 Peterburis), kellega tal oli viis last. Aleksandra Nepljujeva vanavanaisa oli parun Vassili Ivanovitš von Diebitsch. Nepljujevid olid sugulased krahvide Šuvalovite ja vürstide Obolenskitega. Kindrali poeg valgekaartlane Vladimir Rautsmann (1893–1966) oli samuti ratsaväelane, staabikapten, Püha Georgi ordeni kavaler. Suri emigratsioonis Pariisis. Ka teine poeg Georg Rautsmann oli ratsaväeohvitser, teenis 14. Malorossija tragunipolgus.
Rautsmanni varandust tsaariajal hinnati 1924. aastal Eesti kuldkroonides 25 miljonile. Ta oli mitme Kesk-Venemaal asuva mõisa omanik. Talle kuulus mitu maja Peterburis ning aktsiad Venemaa suuremates ettevõtetes.
Oleg Efrim
thumb|Oleg Efrim (detsembris 2011) Oleg Efrim (sündinud 7. novembril 1975 Corneștis Ungheni rajoonis) on Moldova poliitik (Moldova liberaaldemokraatlik partei). Ta oli Moldova justiitsminister.
Ta on lõpetanud 1997. aastal Moldova Riikliku Ülikooli õigusteaduskonna.
Ta oli 6. maist 2011 kuni 10. detsembrini 2014 Moldova justiitsminister (Vlad Filati teises valitsuses ja Iurie Leancă valitsuses).
Lunar Gateway
Lunar Gateway on Kuu orbiidile plaanitav rahvusvaheline kosmosejaam.
Jaama arenduses osalevad NASA, Euroopa Kosmoseagentuur, JAXA ja Kanada Kosmoseagentuur. Plaanide kohaselt oleks Lunar Gateway esimene kosmosejaam Kuu orbiidil.
Jaama plaanitakse kasutada vahepeatusena Kuule pinnale suunduvatel mehitatud ja mehitamata missioonidel ning erinevateks teadustöödeks. Lunar Gateways plaanitakse teha uurimistööd planetoloogias, astrofüüsikas, Maa vaatlemisel, heliofüüsikas ning kosmosebioloogias. Jaama ehitus on planeeritud 2020ndatesse aastatesse. Gateway-d pole plaanis püsivalt mehitada, kuid see saab olema mehitatud vähemalt korra aastas. Mehitamata oleku ajal on jaam kaugjuhtimisel.
Eesti Võrdleva Kirjandusteaduse Assotsiatsioon
Eesti Võrdleva Kirjandusteaduse Assotsiatsioon (lühend: EVKA; inglise Estonian Association of Comparative Literature, lühend: EACL) on aastal 1994 Tartus asutatud mittetulundusühing. EVKA asub TÜ võrdleva kirjandusteaduse kateedri juures.
Ühingu kodulelehel on EVKA eesmärk sõnastatud järgmiselt: "avada maailma uutele filosoofilis-kirjanduslikele ideedele tee Eestisse ja samal ajal tutvustada laiemale maailmale Eesti kirjanduslikku ja kulturoloogilist mõtet".
EVKA on Rahvusvahelise Võrdleva Kirjandusteaduse Assotsiatsiooni (AILC/ICLA) liige.
Białaczów
Białaczów on küla Poolas Łódźi vojevoodkonnas Opoczno maakonnas, Białaczówi valla halduskeskus. Białaczów asub Opocznost ligi 9 km lõunas.
Kööna
pisi|left|Endine hobupostijaama hoone Kööna (läti keeles Ķoņi) on küla (mazciems) Lätis Valmiera piirkonnas, Ķoņi valla halduskeskus. Küla asub 92,6 meetri kõrguse voore Ķoņi mäe (suhteline kõrgus 35 meetrit) keskosas, Riiast 154 ja endisest piirkonnakeskusest Naukšēnist 11 kilomeetri kaugusel.
Urbain Le Verrier
Urbain Jean Joseph Le Verrier (11. märts 1811 Saint-Lô – 23. september 1877 Pariis) oli Prantsuse astronoom ja matemaatik.
Kööna
Asulas asub Ķoņi mõisa (Königshof) süda. Mõis rajati aastal 1561 küla juurde, mis kandis nime Nouwenkull. Aastal 1599 läks mõis Hans Köningi valdusse, kelle järgi sai see ka praeguse nime. Omakorda mõisa järgi sai uue nime ka küla. Aastail 2009-2021 kuulus küla Naukšēni piirkonda.
Urbain Le Verrier
Le Verrier arvutas häirete järgi tollal tuntud planeetide orbiitides 1846. aastal välja Neptuuni asukoha, mis leidis hiljem kinnitust vaatlustes.
Kööna
Mõisakompleks on kultuurimälestisena kaitse all. Vallavalitsus, raamatukogu ja rahvamaja asuvad küla keskusest kaks kilomeetrit lõuna pool endise hobupostijaama hoones.
Ampomatobe neem
Ampomatobe neem (malagassi keeles Lohatanjon' Ampomatobe) on neem Madagaskari saarel Masoala poolsaare läänerannikul. Geograafilised koordinaadid on 15°52', 50°01' E.
Karīm Anşārīfard
Karīm Anşārīfard (pärsia keeles کریم انصاری‌فرد; sündinud 3. aprillil 1990 Ardabīlis) on Iraani jalgpallur, kes mängib ründajana Küprose kõrgliigaklubis Omonia ja Iraani jalgpallikoondises.
Kööna
Looduskaitse all on Kööna mõisa paju ümbermõõduga 7,15 meetrit.
Aastal 2000 oli külas 85 elanikku.
Ülo Kaadu
Ülo Kaadu (11. oktoober 1957 Tallinn – 3. august 2013 Kotka ) oli eesti viiuldaja.
Ta lõpetas aastal 1976 Tallinna Muusikakeskkooli (Ivi Tiviku õpilasena), 1981 viiuldajana Tallinna Riikliku Konservatooriumi (Vladimir Alumäe ja Endel Lippuse juhendamisel) ning 1983 assistentuuri Moskva Riiklikus Konservatooriumis (Jevgenia Tšugajeva juhendamisel).
Ta oli kahe vabariikliku viiuldajate konkursi (1975 ja 1981) laureaat ning üleliidulise viiuldajate konkursi (1985) diplomand.
Ta oli 1980. aastatel ERSO kontsertmeister, esinedes nii siis kui ka hiljem ERSO ees solistina. Aastast 1989 töötas ta Kotka Linnaorkestri kontsertmeistrina. Lisaks osales ta aastal 1999 loodud uue orkestri Kymi Sinfonietta tegevuses, eriti keelpillirühma kõla kujundamises. Alates 1989. aastast elas ta koos abikaasa ja lastega Kotkas.
Eestis esines ta solistina mitme orkestri ees ja kammermuusikuna festivalidel. Kammermuusikuna on tema esinemisi ka salvestatud.
Ubeja raudteepeatus
Ubeja raudteepeatus on endine raudteepeatus Ieriķi–Gulbene–Abrene raudteel Cēsise piirkonna Jaunpiebalga vallas Koiva jõe kaldal.
Peatus asus Riia jaamast 124 km kaugusel.
Ubeja peatus avati aastal 1934. Teise maailmasõja ajal peatus suleti ja hiljem seda uuesti ei avatud.
Chromium OS
Chromium OS on tasuta ja avatud lähtekoodiga operatsioonisüsteem, mis on disainitud veebirakenduste jooksutamiseks ja veebi lehitsemiseks. Erinevalt teistest tuntud operatsioonisüsteemidest on Chromium OS loodud kiireks, kergeks ja turvaliseks veebikasutamise viisiks. Chromium OS on arendatud Linuxi tuumast, kuid tavalise graafilise kasutajaliidese asemel kasutab see Chromiumi brauserit, mis on avatud lähtekoodiga baas, mille peale on arendatud Google Chrome. Kuna Chromium OS kasutab kasutajaliidesena veebimootorit, on see suunatud rohkem veebirakendustele ja veebikasutusele, mitte töölauarakendustele. Chromium OS kasutab ka Portage package manageri, mis oli algselt loodud Gentoo Linuxile.
Google tegi Chromium OS-i lähtekoodi avalikuks 2009. aastal.
Chromium OS ja Chrome OS
Chromium OS on avatud lähtekoodiga versioon Google Chrome OS-ist, mis on kasutusel Google Chromebookides. Chrome OS kasutab Chromium OS alussüsteemina, millele on lisatud Google omandiõigusega tarkvara. Kuna Chromium OS on avatud lähtekoodiga algprojekt ja Chrome OS on Google poolt müüdav tarkvara, siis Chrome OS on stabiilsem ja rohkem lihvitud kui Chromium OS. Chrome OS sisaldab palju rohkem tarkvara kui Chromium OS. Lisaks sellele on Chrome OS-is automaatsed uuendused, aga Chromium OS-i kasutades peab ise oma operatsioonisüsteemi uuendama. Siiski on ka Chromium OS-il omad eelised, peamiselt suutelisus joosta igal arvutil, mitte ainult Chromebookil.
Chrome OS on mõeldud tavakasutajatele ja algajatele, mistõttu need on ka tihti kasutuses koolides. Chromium OS vajab teadmisi arvutitest ja nende süsteemidest ning on vaid sobilik kogenenud kasutajatele ja arendajatele.
Arhitektuur
Chromium OS arhitektuur põhineb 3-astmelisel süsteemil.
Kernel ja süsteemitasandi tarkvara
Chromium OS kasutab Linux'i tuuma, mida on üldiselt vähe muudetud, kuid on mõned väiksed muudatused käivituskiirenduse osas. Chromium OS kasutab Upstart protsessihaldurit, mille abil on initsialiseerimine kiirendatud ja tehtud sujuvamaks. Upstart abiga saab protsesse käivitada paralleelselt ja taaskäivitada kokkujooksnud protsesse. Lisaks sellele sõltub süsteem ka veel järgnevast :
Püsivara
Püsivara mängib suurt rolli Chromium OS-i käivitamise kiiremaks ja turvalisemaks muutmisel. Püsivarast on eemaldatud tarbetud komponendid ja sellele on lisatud tugi iga käivitusetapi tõendamiseks. Püsivarasse on lisatud tugi süsteemi taastamiseks. Lisaks sellele on Chromium OS-i tiim väitnud, et nende püsivara ei ole nii keeruline kui teistes operatsioonisüsteemides, sest nad ei pea muretsema tagasi tagasiühilduvuse pärast.
Kättesaadavus
Google tegi Chromium OS-i lähtekoodi avalikuks aastal 2009 ja hobiprogrammeerijad kompileerisid selle lähtekoodi juba enne seda, kui Google ametlikult enda esimese versiooni välja pani.
Hobiprogrammeerijad
Esimene populaarne versioon oli nimega "Chromium OS Flow", mille looja oli pseudonüümi "Hexxeh" kasutanud Liam McLoughlin. See versioon oli käivitatav kasutades USB mälupulka ja tuli välja vaid paar nädalat pärast seda, kui Google projekti lähtekoodi avalikuks tegi. Lisaks oli ta sisse lisanud asju, mida Google insenerid veel ei olnud teinud, nagu näiteks tugi Java programmeerimiskeelele. Ta tegi uusi verisioone kuni aastani 2013. Hilisemad versioonid on kättesaadavad kasutajalt Arnoldthebat, kes iga aasta veel arendab uusi versioone ja uuendusi.
Ettevõtted
Firma Neverware avaldas aastal 2015 enda versiooni Chromium OS-ist, mis oli suunatud koolidele, kes saavad seda kasutada, et kasutada vanu arvuteid kauem, sest Chromium OS on kergem jooksutada, kui populaarsem Windows. Järgnev versioon oli ka kasutatav kahese alglaadimisega, et kasutada nii Winows-i kui ka Chromium OS-i ühel arvutil.
Nexedi avaldas versiooni Chromium OS-ist nimega NayuOS aastal 2016, mis oli kasutatav mitmel Google Chromebook arvutil.
Kõige populaarsem ettevõtete poolt avaldatud versioonidest on FydeOS (varem tuntud kui FlintOS), mis on mõeldud suuremale arvule seadmetele, kaasaarvatud Raspberry Pi, Tinker Board, Firefly and VMware virtuaalmasin. Selle looja on idufrima Flint Innovations. Projekt on ka nüüdseks täies mahus avatud lähtekoodiga.
Riistvara
Chromium OS on paigaldatav igale 64-bit arvutile, erinevalt Chrome OS-ist, mis töötab vaid väiksel kogusel Chromebooki nime all müüdavatel arvutitel. Lisaks on ka versioone mis töötavad erinevate platvormidel, peamiselt Raspberry Pi.
Litsents
Chromium OS kasutab erinevaid litsentse mõeldud avatud lähtekoodiga tarkvara jaoks, peamiselt GPL ja BSD-stiilis litsentsid. Chromium OS-i ehitussüsteem pakub viise loodud ja installitud pakettide kasutatavate litsentside automaatseks jälgimiseks ja genereerimiseks. Süsteemi saab ka kasutada selleks, et ehitada süsteemipilt mis ei kasuta tarkvara teatud litsentsidelt (nt. GPL).
Jules Dumont d'Urville
pisi|Jules Sébastien César Dumont d'Urville Jules Sébastien César Dumont d'Urville (23. mai 1790 Condé-sur-Noireau – 8. mai 1842 Versailles) oli prantsuse maadeavastaja, meresõitja, okeanograaf, mereväeohvitser ja teadlane.
Tema järgi said nime Pariisi tänav, üks Karoliini saartest, saar Melaneesias, mägi Louis-Philippe'i maal, neem Uus-Guineas. Antarktises avastatud maa nimetas ta oma abikaasa auks Adelie maaks, pingviiniliigi aga adeelia pingviiniks (Pygoscelis adeliae). Polaaruurija Douglas Mawson nimetas hiljem seda ümbritseva mere D'Urville'i mereks. Praegu töötab seal prantsuse Dumont d'Urville'i polaarjaam.
Anita
Anita on naisenimi.
2018. aasta seisuga oli see Eestis populaarsuselt 256. naisenimi. 1. jaanuari 2018 seisuga oli Eestis eesnimi Anita 642 naisel.
Piksilatsioon
Piksilatsioon (inglise pixilation) on stoppkaadertehnika, kus elavaid näitlejaid kasutatakse kaaderhaaval animafilmi subjektidena. Näitleja poseerib, tehakse üks või mitu kaadrit, ning enne järgmise kaadri või kaadrite filmimist muudab ta veidi oma asendit. Näitlejast saab omamoodi elav stoppkaadrinukk.
Paide Püha Risti kogudus
EELK Paide Püha Risti kogudus on luterlik kogudus Paides, mis kasutab Paide kirikut.
Kogudus kuulub Järva praostkonda.
Koguduse hooldajaõpetaja on Teet Hanschmidt, juhatuse esimees Aivar-Joel Rikk ja organist Olaf Lääne.
Jumalateenistused on igal pühapäeval algusega kell 10.00 Paide kirikus.
Paide Püha Risti koguduse õpetajate loend
Loend on mittetäielik:
Malaja Mokred
Malaja Mokred (ka Väike-Mokredi, vene Малая Мокредь) oli küla Venemaal Leningradi oblastis Slantsõ rajoonis.
Ajalugu
1920. aasta Tartu rahulepinguga läks küla Eesti Vabariigile, kus see moodustas osa Eesti Ingerist ja kuulus Viru maakonna Vaivara kihelkonna Skarjatina valla ja hiljem Viru maakonna Raja valla  koosseisu.
Hans-Ulrich Rudel
Hans-Ulrich Rudel (2. juuli 1916 – 18. detsember 1982) oli teises maailmasõjas Luftwaffe sööstpommitaja Stuka piloot. Rudel on kuulsaks saanud sõja kõige kõrgemalt autasustatud Saksamaa sõjaväelasena. Hans-Ulrich Rudel oli ainus teljeriikide sõjaväelane, keda autasustati Rüütliristi kuldsete tammelehtede, mõõkade ja teemantidega.
Rudel tegi Idarindel kokku 2530 lahingulendu ning hävitas rünnakutel edukalt tanke, ronge, laevu ja muid maastikul asuvaid sihtmärke, kokku ligikaudu 2000 sihtmärki – sealhulgas umbes 800 sõidukit, 519 tanki, 150 suurtükki, ühe hävitaja ja kaks ristleja tüüpi laeva ning suurima Nõukogude lahingulaeva, tulistas alla üheksa lennukit.
Elulugu
Rudel, luteri vaimuliku Johannese poeg, sündis Konradswaldaus (Sileesias) Saksamaal (alates 1945 kuulub see Poolale). Tema lapsepõlv möödus mitmes Sileesia vallas. Kehva õpilasena, kuid pühendunud sportlasena astus ta pärast kooli lõpetamist augustis 1936 Luftwaffe teenistusse ning alustas ohvitserikadetina väljaõpet Wildpark-Werderis lennuväe sõjakoolis.
Juunis 1938 määrati ta ohvitseri vanemkadetina teenima I./Stuka-Geschwader 168-sse Grazis. Rudelil oli väljaõppel raskusi uue tehnika omandamisel, samas kui enamik tema üksuse mehi oli täielikult välja õpetatud, hinnati Rudel võitluspiloodina kõlbmatuks ning viidi 1. jaanuaril 1939 üle luurealasele eriväljaõppele Luurelennukooli Hildesheimis ja ülendati samal päeval leitnandiks. Pärast väljaõppe läbimist saadeti ta Fernaufklärungsgruppe 121 juurde Prenzlaus.
Kui algas teine maailmasõda, tegi Rudel lennuvaatlejana kaugluurelende Breslaust üle Poola. 11. oktoobril 1939 anti talle teise klassi Raudrist. Pärast tema mitmeid taotlusi määrati ta uuesti sööstpommitajale ning Crailsheimis Lennuväe Väljaõpperügementi ja saadeti oma varasemasse üksusse, I./StG 3-e Caenis mais 1940. Britannia lahingu ajal oli ta Oberleutnant mittevõitlevas väeosas. Temasse suhtuti endiselt kui kehva pilooti ning ta saadeti edasiseks väljaõppeks Tagavara-Lennuüksusse Grazis, kus määrati sööstpommitamise väljaõppele. Pärast Molais I./StG 2 koosseisu viimist saatis teda endiselt vilets maine ja nii veetis ta ka Kreeta lahingu aja tagalas olles.
Võitlus teise maailmasõja idarindel
Oma esimese nelja lahingkäsu täitmisel lendas Rudel 23. juunil 1941 operatsiooni Barbarossa ajal. Oskusliku tegutsemise eest lahinguülesannete täitmisel sai ta 18. juulil 1941 esimese klassi Raudristi. 23. septembril 1941 uputas ta Kroonlinna sadama rünnaku ajal Leningradi piirkonnas 1000-kilogrammise pommi tabamusega vööri Nõukogude lahingulaeva Marat. Detsembri lõpuks oli ta lennanud oma 400. lahinguülesandel ning võttis jaanuaris 1942 vastu järjekordse autasu Raudristi Rüütliristi. 1943. aasta algul osales ta Ju-87 G-versiooniga Kanonenvogel tankitõrje lendudel Kurski lahingus ning sügiseks 1943 oli tema arvel juba üle 100 hävitatud tanki.
Märtsiks 1944 oli ta juba III./StG 2 Gruppenkommandeur (ülem) (kohale määratud 19. juulil 1943) ning osalenud 1800 väljalennul ning hävitanud 202 tanki.
13. märtsil 1944 osales Rudel õhulahingus Nõukogude Liidu kangelase Lev Šestakoviga, kus Rudel laskus oma Stukaga jälitaja La-5 eest ligi 3 meetri kõrgusele maapinnast. Šestakov ei tulnud sellest lahingust tagasi ja jäi kadunuks. Rudel on oma mälestustes seda kirjeldanud nii:
Augustis 1944 osales Rudel oma lennuüksusega Tartu lahingus. 18. armee lahingupäeviku päevakokkuvõtete kohaselt oli Rudel väegrupp Nordi juhatusega pidevas ühenduses, töötades tihedalt koos ka eesliinil võitlevate väeosadega, saades neilt sihtmärke rünnakuteks õhust. Kuna Punaarmee õhutõrjekahuritel oli laskemoon lõppenud, tekitasid Stukad neile raskeid kaotusi. Õhurünnaku ajal sai haavata ka 14. kaardiväe laskurkorpuse ülem kindralmajor P. Stepanenko. Rudel võitles Eestis 11 päeva ja hävitas suure hulga Nõukogude tanke. Eesti kohal toimunud võitlustes tulistati Rudel korra alla, kuid nagu korduvalt varemgi, õnnestus tal teha hädamaandumine ja pääseda. 23. augustil sattus lääne pool Reolat Rudeli Stukade rünnaku alla Punaarmee 291. laskurdiviis, mis kandis sedavõrd suuri kaotusi, et ei suutnud enam osaleda 23. augusti pealetungilahingutes. Väegrupi Nord lahingupäeviku kohaselt hävitati sel päeval Tartu all 30 vene tanki ning vigastati 11. Õhulahingutes tulistati alla 18 Punaarmee lennukit.
Novembris 1944 sai Rudel reide haavata ja lendas järgmiste ülesannete täitmisel, jalg lahases.
8. veebruaril 1945 tabas Rudeli lennukit 40 mm mürsk. Ta sai raskelt haavata ja hädamaandus Saksa positsioonidele. Tema kaaslendaja vaatleja Dr. med. Ernst Gadermann, kes Rudeli haavatud jala kinnisidumisega peatas verejooksu, päästis ta elu, kuid Rudeli jalg tuli altpoolt põlve hiljem siiski amputeerida. 25. märtsil 1945 naasis ta rindele ning hävitas kuni sõja lõpuni veel 26 tanki. Otsustanud mitte Nõukogude vägede kätte langeda, lendas Rudeliga koos veel kolm Ju 87-t ja neli FW 190-t kahetunnise lennuga läände ning maandusid 8. mail 1945 Kitzingeni lennuväljal USA vägede 405. Hävitajate Grupi kodubaasis.
Järgnesid üksteist kuud paranemist haiglas. Pärast vabanemist USA kontrolli all oleval Saksamaal, asus ta 1948. aastal elama Argentinasse.
Saavutused
Rudel oli Saksa relvajõudude kõige kõrgemini autasustatud sõjaväelane (ainus, keda autasustati veel kõrgemalt, oli Hermann Göring, kes pälvis Raudristi Suurristi), olles sõja lõpuks välja teeninud Haavatumärgi kullas, Saksa Risti Kullas, Piloodi ja Vaatleja Märgi teemantidega, Rindelennupandla teemantidega ning oli ainus Raudristi Rüütliristi kuldsete tammelehtede, mõõkade ja teemantidega kandja (teine kõrgeima tulemusega Teise maailmasõja lennuäss Erich Hartmann kandis samuti Raudristi Rüütliristi tammelehtede, mõõkade ja teemantidega, kuid ta tammelehed ei olnud kuldsed). Lisaks ülendati ta koos kuldsete tammelehtede andmisega koloneliks. Rudel oli ainus välismaalane, kes pälvis Ungari kõrgeima aumärgi, Kuldse Vaprusmedali.
Autasud
thumb|[[Raudristi Rüütlirist koos kuldsete tammelehtede, mõõkade ja teemantidega]]
Pärast sõda
Pärast sõda läks Rudel Lõuna-Ameerikasse, kus ta sai lähedaseks sõbraks ja usaldusmeheks Argentina presidendi Juan Peróni ja Paraguay presidendi Alfredo Stroessneriga. Isegi ilma jalata jäi ta aktiivseks sportlaseks, mängis tennist, suusatas ja ronis koguni Ameerika kõrgeimale mäele Aconcaguale (6962 meetrit). Samuti ronis ta ühele maailma kõrgemale vulkaanile, Llullaillacole (6739 meetrit).
1953. aastal naasis Rudel Lääne-Saksamaale ja astus Saksa Riigi Parteisse. Samal aastal avaldas ta oma sõjapäeviku "Trotzdem" ('Trotsides'). Sellele järgnes Saksamaal arutelu Rudeli raamatu avaldamise üle, kuna Rudel oli tuntud rahvussotsialist. Raamatus toetas ta rahvussotsialistlikku poliitikat. Hiljem tehti raamatusse parandusi ja avaldati Ameerikas mälestusteraamatuna "Stuka Pilot", mis pooldas Saksamaa sissetungi Nõukogude Liitu ajal, kui külm sõda tugevnes.
Rudel sai sõjajärgsel Saksamaal edukaks ärimeheks.
1976. aastal oli Rudel segatud Rudeli skandaali. Kaks Bundeswehri kindralit, Karl Heinz Franke ja Walter Krupinski, saadeti erru.
Rudeli panust kasutati A-10 ründelennuki ehitamisel.
Rudel suri 1982. aastal Rosenheimis ja tuhastati Dornhausenis.
Tsitaat
Verloren ist nur, wer sich selbst aufgibt. ("Kaotanud on ainult see, kes ise alla annab.")
1974. aasta Kreeka-Rooma maadluse maailmameistrivõistlused
Maailmameistrivõistlused Kreeka-Rooma maadluses 1974. aastal toimusid Poolas Katowices.
Leedu Meremuuseum
Leedu Meremuuseum on meremuuseum Leedus Klaipėdas.
Muuseum rajati aastatel 1975–1979 Kura sääre põhjatipus Kopgalises asuvasse Neringa forti.
Külastajatele avati uksed 28. juulil 1979, delfinaarium avati 1994. aastal.
Jungi isiksusetüpoloogia
Jungi isiksusetüpoloogia (Jungian Type Index, JTI) on alternatiiv Myers-Briggsi isiksusetüüpide teooriale (Myers–Briggs Type Indicator, MBTI). 2001. aastal Optimase poolt tarvitusele võetud JTI töötasid 10 aasta jooksul välja Norra psühholoogid Thor Ødegård ja Hallvard E. Ringstad. JTI aitab mõista, milliseid psühholoogilisi funktsioone inimene eelistab kasutada. Funktsioonid määratles Carl Jung oma raamatus "Psühholoogilised tüübid", nende hulka kuuluvad näiteks mõtlemine versus tunnetus ja taju versus intuitsioon.
JTI küsimused ja metodoloogia eelistatud funktsioonide määratlemiseks erineb MBTI meetodist. Näiteks jätab see kõrvale sõnapaarid, mida võib olla keerukas tõlkida inglise keelest teistesse keeltesse. Paljudes keeltes kujundab lause kontekst sõna tähenduse, kuid inglise keeles märgistavad sõnad ise rohkem tähendust.
Ülevaade
MBTI süsteemi sarnaselt määratleb JTI neli kategooriat, millest on tuletatud 16 isiksusetüüpi: ekstravertne ja introvertne, intuitiivne/sensoorne, mõtleja/tundeinimene, kohaneja/otsustaja. Isiksusetüüp määratakse uurimise abil või nende kategooriate enesevaatluse käigus. Näiteks võib liigitada ekstravertse intuitiivse-mõtleja-otsustaja ENTJina (Extrovert-Intuiting-Thinking-Judging). Selle pealiskaudse klassifikatsiooni taga peitub aga komplitseeritus. Igal isiksusetüübil on sellega seotud Jungi kognitiivsed funktsioonid, mille eesmärk on selgitada viise, kuidas üks või teine tüüp tajub reaalsust ja sellega suhtleb. Igal isiksusetüübil on kõik neli kognitiivset funktsiooni (mõtlemine, tundmine, intuitiivsus ja sensoorsus) pandud erinevasse järjekorda ja liigitatud erinevatele introvertsuse/ekstravertsuse tasemetele. Iga isiksusetüübi kahest keskmisest tähest ühel on primaarne funktsioon, mille abil nad suhtlevad maailmaga, ja üks on abistav. Näiteks on ENTJi primaarne funktsioon (ekstravertne) mõtlemine ja nende sekundaarne funktsioon (introvertne) intuitiivsus.
Kommertsialiseerimine
Kuigi see süsteem on suhteliselt tundmatu Ameerika Ühendriikides, on sel oma turuosa Skandinaavias, kuigi algupärast MBTI meetodit kasutatakse siiski kõige enam. Norras ja Rootsis kogub JTI samuti kasutajaid seoses teiste meetoditega, mis täiendavad JTId, et määratleda karjäärivalikut ja nõustamist. Sellel on edasimüüjaid ka Hollandis, Hiinas ja Saksamaal.
Moto G (1. generatsioon)
pisi|Moto G 1. generatsioon Moto G (1. generatsioon) on Android operatsioonisüsteemil töötav nutitelefon, mida arendab ja toodab Motorola Mobility. Arengumaade turgudele suunatud telefoni esitleti 13. novembril 2013.
Nutitelefonil on 4,5-tolline LCD IPS-ekraan resolutsiooniga 1280×720 pikslit (329 ppi), operatsioonisüsteem Android 4.4 uuendusega versioonile 5.1.1 ja neljatuumaline protsessor Qualcomm Snapdragon 400 taktsagedusega 1,2 GHz.
Algselt ei toetanud Moto G väheste 4G-võrkude tõttu LTEd. 13. mail 2014 avalikustas Motorola versiooni, mis toetas LTE-võrku, güroskoopi ning microSD-kaarti mahutavusega kuni 32 GB.
Saadavus
Moto G müüki alustati Brasiilias ja mitme Euroopa riigi turgudel. Kanadas sai telefoni osta 22. novembrist 2013, USAs oli esimeseks müügipäevaks 2. detsember 2013. India turgudele jõudis nutitelefon 6. veebruaril 2014.
Óscar Duarte
Óscar Esaú Duarte Gaitán (sündinud 3. juunil 1989 Catarinas) on Nicaraguas sündinud Costa Rica jalgpallur, kes mängib Saudi Araabia kõrgliigaklubis Al-Wehda ja Costa Rica jalgpallikoondises.
Ta alustas klubikarjääri Costa Rica klubis Deportivo Saprissa, mille meeskonnas debüteeris ta 2008. aastal.
Aastatel 2013–2016 mängis ta Belgia kõrgliigaklubis Club Brugge. 2015. aastal võitis ta Bruggega Belgia karikavõistlused.
Aastatel 2016–2022 mängis Duarte Hispaania kõrgliigas, esmalt neli hooaega Espanyolis ja seejärel kolm hooaega Levantes.
2022. aasta juunis liitus ta Al-Wehdaga.
Costa Rica jalgpallikoondises debüteeris Duarte 17. novembril 2011 sõprusmängus Jamaica vastu. Koondisekarjääri esimese värava lõi ta 2014. aasta maailmameistrivõistluste esimeses alagrupimängus 14. juunil Uruguay vastu. Ta on kuulunud Costa Rica koondisse veel kahtedel maailmameistrivõistlustel (2018 ja 2022), kolmel CONCACAF Gold Cup'i turniiril (2011, 2019 ja 2021) ning 2011. aasta Copa Américal ning 2016. aasta Copa América Centenariol.
Hereditas
"Hereditas" on kultuuripärandi kaitse ja majandamisega tegelev mittetulundusühing Tallinnas. Ühingu keskseks ideeks on isemajandava, kultuuripärandit hoidva kultuurikeskuse kontseptsiooni väljatöötamine ja ellurakendamine. Peamine tegevus on koondunud Tallinna vanalinnas asuvale Ladina kvartalile.
"Hereditas" loodi 1993. aastal fondina (Fond Hereditas), hiljem muudeti ta mittetulundusühinguks (Hereditas MTÜ).
Ühingu asutajate hulgas on Taivo Niitvägi, Doris Kareva, Mihhail Lotman, Lembit Peterson, Rein Raud jt.
Tartu Suurtäht
Tartu aukodaniku tiitleid koos Tartu Suurtähega antakse Tartu linnavolikogu otsusel kord aastas. Tiitlid ja aumärgid antakse Tartus toimuval pidulikul kontsertaktusel üle igal aastal enne vabariigi aastapäeva, 22. või 23. veebruaril.
Tartu Suurtäht koosneb 23 mm kõrgusest Tartu linna vapist ja selle külge riputatud kuueharulisest hõbetähest kõrgusega 60 mm. Tartu Suurtäht valmistatakse hõbedast, linna vapi kilp on kaetud punase läbipaistva kuumemailiga ja kilbil olevad vapikujundid on hõbedast, täheharude harjadel on teemantlõikeliste kühmude read ning tähe keskele kinnitub kuuetahuline mäekristall.
UKNC
UKNC (УКНЦ, учебный компьютер научного центра) on Nõukogude Liidus toodetud PDP-11-ühilduv personaalarvuti, mis oli eelkõige mõeldud kasutamiseks koolide arvutiklassides.
Seda tuntakse ka nime Elektronika MS-0511 all.
Jeroniki
Jeroniki on küla Poolas Podlaasia vojevoodkonnas Białystoki maakonnas Choroszczi vallas. Jeroniki asub Choroszczist ligi 3 km idas ja Białystoki kesklinnast umbes 9 km lääneloodes.
Kärgsulatis
Kärgsulatis ehk kärgemail, ka émail cloisonné ([klwazɔne]; prantsuse keeles cloisonner '(vaheseinaga) eraldama', 'sisse sulgema') on metallesemete kaunistamise tehnika, mille puhul dekooritava eseme pinnale joodetakse metalliribast või traadist jooned ja nende vahe täidetakse emailiga. Tehnika on pärit Kreeta-Mükeene kultuurist, oli tuntud Vana-Kreekas ja Vana-Roomas ning saavutas kõrgtaseme bütsantsi kunstis. Alates 14. sajandist viljeldi tehnikat ka Hiinas, kust ta on levinud Jaapanisse ja hiina-päraste emailitehnikatena 18. sajandil tagasi Euroopasse.
Meriküla (Harku)
Meriküla on küla Harju maakonnas Harku vallas.
Estlink 2
pisi|Estlink 2 asukoht (kaart tehtud enne 2014; Estlink 2 avati 2014) Estlink on umbes 170 km pikkune elektrikaabel Eesti ja Soome vahel. Kaabli omanikud on Elering AS (50%), Fingrid Oyj (50%).
Meriküla (Harku)
Küla eraldati 2018. aastal Ilmandu, Muraste ja Suurupi külast.
Estlink 2
Kaabel avati pidulikult 6. märtsil 2014.
Everard Ferdinand im Thurn
Sir Everard Ferdinand im Thurn (9. mai 1852 – 9. oktoober 1932) oli Ühendkuningriigi koloniaalametnik, maadeuurija ja antropoloog.
1903. aastal oli ta lühikest aega Tseiloni kuberneri kohusetäitja ning aastail 1904–1911 oli ta Fidži kuberner.
Drusti raudteepeatus
Drusti raudteepeatus on endine raudteepeatus Ieriķi–Gulbene–Abrene raudteel Smiltene piirkonna Drusti vallas. Sisuliselt asub see Cēsise piirkonna Zosēni valla Magonase küla piiril. Avamisaegse haldusjaotuse järgi jäi see Drusti kihelkonda Vecdrusti mõisa maadele.
Peatus asus Riia jaamast 120 km kaugusel.
Peatus avati Drusti raudteejaamana aastal 1918. Aastal 1922 rajati sealt Kaldava saekaatrisse puidu transportimiseks 15 km pikkune raudtee, mille rööpmelaiuseks oli 600 mm. See tee suleti aastal 1938.
Aastal 1933 valmis uus jaamahoone, mis hävis teise maailmasõja ajal. Nõukogude perioodil ehitati üks jaama hoonetest piletikassaks ja ootepaviljoniks ümber. Drusti suleti raudtee sulgemisel aastal 1999, kuigi reisiliiklus lõppes seal juba aastal 1988.
Jüri Reinson
Jüri Reinson (sündinud 11. septembril 1948 Tõhelas) on eesti poliitik ja majandijuht.
Ta on õppinud Tõhela algkoolis ja Tõstamaa Keskkoolis, mille lõpetas aastal 1967. Pärast teenistust Nõukogude sõjalaevastikus asus ta 1970. aastal õppima Eesti Põllumajanduse Akadeemiasse, mille lõpetas 1975. aastal agronoom-ökonomisti kvalifikatsiooniga.
Pärast EPA lõpetamist töötas ta lühikest aega zootehnikuna Eesti Loomakasvatuse ja Veterinaaria Instituudis ja osakonnajuhatajana Sootaga sovhoosis. Aastast 1976 on ta pärnakas. Ta töötas Audru sovhoosis vanemagronoomina ja 6 aastat osakonnajuhatajana ning seejärel 4 aastat Pärnu Metsamajandis metsavahina. Seejärel töötas ta 2 aastat Kalevipoja kolhoosis peaökonomistina, seejärel tegid Tõhela inimesed oma kolhoosi ja valisid ta kolhoosi esimeheks, kus ta töötas aastani 1990.
Aastatel 1990–1992 oli ta Eesti Vabariigi Ülemnõukogu saadik. 20. augustil 1991 hääletas ta Eesti iseseisvuse taastamise poolt. Ta oli ka Põhiseaduse Assamblee liige.
Kuressaare Rohu Lasteaed
Kuressaare Rohu Lasteaed on lasteaed Kuressaares Saaremaa vallas. Lasteaia aadress on Rohu 4.
2022. aastal on Kuressaare Rohu Lasteaias 8 rühma: kaks sõimerühma, kuus aiarühma (neist kaks tasandusrühma). 2021/2022. õppeaastal on lasteaias kokku 137 last. Asudes Rohu tänaval, on rühmade nimedeks ravimtaimed - "Kanarbik", "Kummel", "Nurmenukk", "Palderjan", "Raudrohi", "Ristik", "Sõnajalg" ja "Võilill". Lasteaia direktor on Anne Maripuu.
Ajalugu
Lasteaia ajalugu algab sõnadega "Rohu tänava uue lasteaia aknad lõid hommikul juba varakult särama..." – nii avati 1956. aasta detsembris Kuressaare Rohu Lasteaed.
Kingissepa Linna 2. Lasteaed (Kuressaare II Lastepäevakodu) avati tolleaegses Kingissepa linnas Rohu tänaval. Alguses oli lasteaed ainult ühes majas (üks rühm, 25 last). Kuid peagi lisandus teinegi maja (kokku kaks rühma, 1962. aastal). Sündide kasvades jäi lasteaed väikeseks ja juurde hakati ehitama uut suurt lasteaiamaja, mis valmis 1973. aastal (ja renoveeriti 2007. aastal). Sellega sai Kingissepa linn endale suurima lasteaia ilmselt juba kogu Eestis, sest kokku oli nüüd 16 rühma ligikaudu 400 lapsega (väikestes majades 2 rühma, suures majas 12 rühma).
Darmstadti ringkond
Darmstadti ringkond on ringkond Saksamaal Hesseni liidumaal.
Uummarmiutun
Uummarmiuti murre või Kanada injupiaki murre (enda nimi Uummarmiutun) on Kanadas (Loodealadel) räägitav Injupiaki keele murre.
Säilinud kloaak
Säilinud kloaak on valdavalt tütarlastel soolte ja kuse- ja suguteede kaasasündinud väärarend. Säilinud kloaagi korral ühinevad pärak, tupp ja kuseteed ühissooleks. Säilinud kloaagi eeldatav esinemissagedus on 1: 20 000 elussünni kohta.
Diagnoos
Diagnoosimisel juhindutakse Eestis rahvusvahelise haiguste klassifikatsioonisüsteemist RHK-10. RHK-10 alusel kuulub säilinud kloaak alamjaotisse: [Q43.7].
Etioloogia
Säilinud kloaagi etioloogia on ebaselge. Arvatakse, et looteil võib embrüonaalses arengus (4. – 6. nädalal) ette tulla seisundeid, mil kloaagi vaheseina ei moodustu ning kloaak kogu ülejäänud prenataalse eluperioodi vältel ning ka peale seda säilib.
Ravi
Meditsiiniteenistujate poolt pakutav ravi on valdavalt operatiivne. Operatiivse ravi õnnestumine oleneb oluliselt iga individuaalse vastsündinu anatoomilis-füsioloogilistest eripäradest.
Välislingid
Selles artiklis on kasutatud ingliskeelset artiklit en:Persistent cloaca seisuga 15.11.2013.
Äio
Äio on taarausu unejumalus, Taari abiline.
Nimi
Äi on teada igapäevakeeles kui naiseisa. Lõuna-Eestlastele on aga äi tähendus muutnud väga palju ja kuradiga ühele tasemele jõudnud. Seal öeldakse „Äi teda teed!“, mujal Eestis tähendab, aga see „Kurat teda teab!“. Äi ongi kuri vaim, kes inimesi ja loomi liikumises kinni peab. Lõuna-Eestis on äi meessoost kuri vaim, äiätär naissoost kuri vaim.
Päritolu
Võrulased teavad rääkida, et äi on juuda ema. Juudas on aga kurat lõuna pool ja sellest on siis äi kuradi ema. Äi nime käänatakse ka veel äioks ja äiätäriks. Äiätär on ka teatud kui kurjavaimu tütrena ning seda sõna kasutatakse sõimu- ja vandesõnana. Setude teadete järgi käib äiätär vahest majades kurja tegemas. Nimetatakse setudel ka eraldi äiolasi, kes on kurjategijad.
Laulus
Setu lauludes on äi ära märgitud:
Imä iks hoije äijo hobesit,
François Guizot
pisi|François Pierre Guillaume Guizot François Pierre Guillaume Guizot (4. oktoober 1787 Nîmes – 12. september 1874 Saint-Ouen-le-Pin) oli Prantsusmaa ajaloolane ja riigitegelane.
Äio
Laulus
Mamma kaitsi äijo karja.
Soomes
Soomlased teavad äijo ehk äija tütart, neiut, aga ka äijätäri pahas tähenduses. Äijätär ei ole soomlastel kuradi ema ega tütar vaid kuri naissoost vaim, kes madusid imetab ja tõbesid sünnitab.
François Guizot
1840–1848 juhtis ta riigi sise- ja välispoliitikat, kaotas võimu 1848. aasta veebruarirevolutsioonis.
Tunnustus
Guizot oli 1836. aastast Prantsuse Akadeemia liige. 1840. aastal valiti ta Ameerika Filosoofiaseltsi välisliikmeks.
Sobrance
Sobrance (ungari keeles Szobránc, saksa keeles Sobranz) on linn Slovakkias Košice maakonnas, Sobrance ringkonna halduskeskus. Sobrance asub Ida-Slovakkia alamikul, Ukraina piirist 11 km kaugusel.
Asulat on esmamainitud 1344. aastal.
Namsai kuldpagood
pisi|Namsai kuldpagood õhtusel ajal Kuldpagood Namsais ehk Kongmu Kham on Birma stiilis budistlik tempel Indias, mis avati 2010. aastal. Pagood on ehitatud platoole, kust avaneb vaade Ida-Himaalaja jalamile. Asub Namsai maakonnas Arunachal Pradeshi osariigis, 68 km kaugusel lähimast rongijaamast Tinsukia Assamist. Kogu kompleksi suurus on umbes 20 hektarit ning templi peapühamu asub peaegu 400 ruutmeetri suurusel soklil. Pagoodi kõrgus on 17,6 m ning see koosneb 12 alamkuplist, mis ümbritsevad keskel asuvat peakuplit.
Sobrance
Slovakkia 2021. aasta rahvaloenduse andmetel oli Sobrance elanikest slovakke 78,01%, mustlasi 16,82%, ukrainlasi 1,75%, tšehhe 0,51%, russiine 0,49% ja ungarlasi 0,29%. Rahvus oli teadmata 1,82%-l elanikest.
Namsai kuldpagood
Torni tipus on eriline vihmavarjukujuline kaunistus. Pühakoja puidust peauksed on käsitsi nikerdatud. Terve pagood on kaetud kullaga, tänu millele ehitis särab ning oma nime sai. Pühamu saalis on mediteerivas asendis Buddha pronkskuju. Kuju annetas Tai Wat Aranjikavase templi peamunk Ven Prakhu Pabhavana.
Taujėnai vald
Taujėnai vald (leedu keeles Taujėnų seniūnija) on 2. järgu haldusüksus (vald) Leedus Ukmergė rajooni territooriumil.
Valla pindala on 231 km². 2011. aasta seisuga elas seal 1599 inimest. Valla keskus on Taujėnai alev, kus aastal 2011 oli 365 elanikku. Vallamaja asub aadressil Užugirio g. 1,. Vallavanem on Elvyra Tulušienė. Vald on tänapäevastes piirides XXI sajandi algusaastatest, mil sellega liideti osa Vidiškiai vallast.
pisi|Vallamaja pisi|Viškonysi tamm pisi|Lėnas pisi|Puniai kalmistu pisi|Užugirise mõisa häärber pisi|Užulėnis
Worlds Apart
Worlds Apart on mitme asja nimi:
Julius Vambola
Julius Vambola (aastani 1903 Julius Simpmann; 4. detsember 1876 Tallinn – 25. juuni 1949 Tallinn) oli eesti ehitusinsener, ettevõtja, sporditegelane ja talisupleja.
Ahto Levi
Ahto Levi (kodanikunimi Levi Lippu; 18. juuni 1931 Kuressaare – 20. jaanuar 2006 Moskva) oli eesti päritolu kirjanik, kes kirjutas vene keeles.
Julius Vambola
Ta õppis aastatel 1889–1894 Tallinna linnakoolis. Aastal 1891 hakkas ta harrastama Adolf Andruškevitši juhendamisel tõstmist. Ta esines tõstevägilasena, paistis silma sõrmede tugevusega. Pärast linnakooli lõpetamist töötas ta aasta otsa (kooliraha kogumise eesmärgil) kohtupristavi, notari ja advokaadi juures.
Ahto Levi
Ta õppis aastatel 1938–1944 Kaali ja Kuressaare algkoolis. Aastal 1944 viidi Saksamaale, kus seikles Flensburgis ja Augsburgis; 1944–1945 oli ta lennuväe abiteenistuses. Ta istus Brandenburgi vanglas ja repatrieerus aastal 1947 Eestisse.
Aastad 1948–1963 möödusid tal vangilaagrites; ta põgenes korduvalt, istus selle eest Tomski, Kaluga ja Kirovogradi vanglates ja laagrites.
Julius Vambola
Hiljem Peterburis olles jätkas tõstmist Władysław Krajewski juhendamisel. Peterburis lõpetas ta aastal 1902 eksternina Peterburi õpetajate instituudi, aastal 1907 Peterburi ülikooli õigusteaduskonna. Ta oli spordiseltsi Peterburi Kalev asutajaid, oli aastatel 1900–1903 seltsi esimees ja hiljem auesimees. Aastatel 1903–1906 oli ta Peterburis tegev Eesti seltside esimehena, abiesimehena ja kirjatoimetajana. Aastal 1916 lõpetas ta Petrogradi polütehnilise instituudi ehitusinsenerina. Aastatel 1914–1920 oli ta Soomes metsatööstur.
Ahto Levi
Pärast vabanemist elas ta Moldovas. Aastatel 1965–1967 töötas ta geoloogiaekspeditsioonidel Karpaatides ja 1967–1968 kalurina Sahhalinil.
Julius Vambola
Julius Vambola suri 25. juunil 1949. Ta maeti 29. juunil 1949 Siselinna kalmistule. Kuid tema hauaplatsi asukoht on teadmata.
Ahto Levi
Looming
Ahto Levi elas elu lõpus vaheldumisi Tartus ja Moskvas. Ta suri 20. jaanuaril 2006 Moskvas.
Eesti Postimehe Õhtused Kõned
pisi|270x270px|Eesti Postimehe Õhtused kõned 1905 päis "Eesti Postimehe" õhtused kõned oli 1896–1905 aastatel Eestis ilmunud ajaleht.
Väljaandja ja vastutavad toimetajad olid erinevatel aegadel August Busch, Theodor Teder ja Jaan Sitska.
Ajaleht ilmus korra nädalas ja selle toimetus asus Tallinnas.
Väljaannet trükiti - Johann Hermann Gressel (1896-1899); August Busch (1900 - 1903); Mihkel Martna (1903–1905 nr. 71) ja Mihkel Schiffer (1905) trükikodades
Gießeni ringkond
Gießeni ringkond on ringkond Saksamaal Hesseni liidumaal.
Vastuhakk Väljasuremisele
pisi|Liikumise logo Vastuhakk Väljasuremisele, inglise keeles Extinction Rebellion (lühendatult XR) on rahvusvaheline keskkonnakaitseliikumine, mille eesmärgiks on rahumeelse kodanikuallumatuse kaudu mõjutada valitsusi kliimakriisiga tegelema.
Liikumine algatati 2018. aasta mais Suurbritannias ja levis mõne kuuga üle maailma. Algatajatena nimetatakse rühmituse Rising Up! aktiviste, eelkõige Roger Hallamit, Gail Bradbrooki ja Simon Bramwelli.
Vastuhakk Väljasuremisele näeb oma eeskujudena rohujuuretasandi liikumisi nagu Okupeerige Wall Street, sufražetid, Mahatma Gandhi satyagraha (passiivne vastupanu) ja kodanikuõiguste liikumine Ameerika Ühendriikides 20. sajandi keskpaiku. Eesmärgiks on tõmmata tähelepanu kliimakriisi akuutsusele ja käimasolevale kuuendale väljasuremislainele. Hulk XR aktiviste on eesmärgi nimel valmis laskma end vahistada.
Liikumise logoks on ringi sees olev liivakell – väljasuremise sümbol, mis näitlikustab et paljudel liikidel pole enam kuigi palju aega järel.
Eesmärgid
pisi|Meeleavaldus [[Londonis (oktoober 2018)]] Vastuhakk Väljasuremisele on detsentraliseeritud liikumine. Igaüks, kes tegutseb liikumise kolme eesmärgi suunas ja järgib liikumise kümmet põhimõtet, võib öelda, et tegutseb liikumise nimel.
Eesmärkidena soovitakse saavutada,
Tahetakse, et valitsused muudaks ära mitmed hetkel päevakajalised keskkonnapoliitikad. Näiteks Suurbritannias soovitakse näha frakkimise keelustamist, Londoni Heathrow' lennujaama kolmanda maandumisraja ehitamisest loobumist ja suuremaid investeeringuid taastuvenergiasse.
Häiringud
Liikumise strateegiaks on tähelepanu võitmine läbi häiringute korraldamise, seejuures peetakse kinni rahumeelse meeleavaldamise põhimõttest. Häiringuteks võib olla näiteks massiline lamamine, liikluse takistamine, ühistranspordi seiskamine, enda millegi külge liimimine või lukustamine.
Suurbritannias
pisi|Meeleavaldus [[Londonis (aprill 2019)]] 2018. aasta novembris blokeeris umbes 6000 XR meeleavaldajat mitmeks tunniks Londonis viis Thamesi ületavat silda peatades üle sildade kulgeva liiklusvoo. Politsei vahistas 82 häiringus osalenud aktivisti.
2019. aasta märtsis valati Downing Streeti juures tänavale sadu liitreid punast vedelikku, mis pidi sümboliseerima laste verd ja kliimakriisi tõsisust. Aktsioonist võttis osa umbes 400 demonstranti.
2019. aasta 15. aprillil algas Londonis ulatuslik aktsioonide laine, mille käigus meeleavaldajad hõivasid viis sõlmpunkti Londoni kesklinnas: Piccadilly Circuse ja Oxford Circuse ristmikud, Marble Archi triumfikaare, Waterloo silla ja Parliament Square'i väljaku. 16. aprilli õhtuks olid häiringud mõjutanud hinnanguliselt 500 000 inimese igapäevaelu ja vahistatud oli 290 aktivisti. 17. aprillil ronisid kaks aktivisti metroorongi katusele, hoidsid seal loosungit tekstiga "Climate emergency" ("Kliima hädaolukord") ja liimisid end katusele istuma, kolmas aktivist liimis end superliimiga rongi akna külge. Et keskkonnaaktivistid oma tegevust koordineerida ei saaks, otsustas transpordipolitsei ajutiselt piirata wifi levi Londoni metroojaamades. 25. aprilli hommikul blokeerisid protestijad Londoni börsi sissepääsu liimides end kokku inimketiks. Samal õhtul peeti Hyde Parkis 11 päeva väldanud häiringute laine lõputseremooniat. Kokku vahistas politsei selle aja jooksul 1130 aktivisti.
pisi|'Punane brigaad' Suurbritannias [[St Ivesis (august 2019)]] 2019. aasta septembris võeti kolmel päeval sihikule Londoni moenädal. Moenädala lõppedes korraldati 200 demonstrandi osalusel matuserongkäik, millega taheti märku anda, et Londoni moenädal senisel kujul tuleks lõpetada.
2019. aasta 3. oktoobril pihustati tuletõrjeautolt voolikuga 1800 liitrit punast vedelikku Tema Majesteedi Riigikassa suunas. Aktsiooni lõpuks vahistati 8 aktivisti, teiste seas 83-aastane Phil Kingston, kes ütles, et Riigikassa teeb "kohutavaid asju".
2019. aasta 7.–19. oktoobril toimus kahenädalane häiringute laine "International Rebellion" (rahvusvaheline vastuhakk), milles Londonis osales 30 000 aktivisti. Muuhulgas blokeerisid aktivistid liiklust, tõid Suurbritannia parlamendi ette 800 potipuud, häirisid London City lennujaama tegevust, takistasid ligipääsu BBC peasissekäigule ja Billingsgate'i kalaturule, korraldasid mööda Oxford Streeti väidetavalt 20 000 osalejaga matuserongkäigu ning protestisid Youtube'i ja Google'i Londoni kontorite juures. 17. oktoobril üritati tipptunni ajal häirida metrooliiklust Canning Towni peatuses, kuid vihased reisijad tirisid ühe aktivisti rongi katuselt maha ja läksid talle kallale. XR-i tuumikliikmed tõdesid hiljem, et Londoni transpordivõrgustiku tipptunniaegne sihikule võtmine oli viga ning lubasid seda tulevikustrateegiates arvestada.
2020. aasta 1. septembril algas 10 päeva väldanud aktsioon "Autumn Rebellion" (sügisene vastuhakk), mille jooksul toimus häiringuid Cardiffis, Manchesteris ja Londonis. Muuhulgas blokeeriti 5. septembril juurdepääs mitmesse Rupert Murdochi News Corpi trükikotta, takistades ajalehtede The Sun, The Times, The Daily Telegraph, Daily Mail ja London Evening Standard lugejateni jõudmist.
Mujal maailmas
pisi|Meeleavaldajad [[Münchenis (september 2019)]] pisi|Meeleavaldajad [[Stockholmis (2019)]] 2019. aasta 7. oktoobril korraldas Vastuhakk Väljasuremisele ülemaailmse kodanikuallumatuse päeva, mille raames külvasid häiringud kaost mitmes maailma suurlinnas. Näiteks New Yorgi XR aktivistid valasid Wall Streetil asuva ründava härja skulptuuri üle võltsverega ning korraldasid härja ümber lamava protesti, teeseldes kliimakriisi tõttu surnud ohvreid. Lamav protest korraldati ka New Yorgi börsi ees. Amsterdamis vahistati üle saja aktivisti, kes püstitasid Rijksmuseumi juurde tee peale telklinnaku. Pariisis hõivas tuhat aktivisti ostukeskuse.
2019. aasta 10. oktoobril tõid XR aktivistid New Yorgi Times Square'i ristmikule rohelise paadi ja võtsid paadi ümber istet, takistades liiklust.
2019. aasta 6. detsembril takistasid XR aktivistid Washingtonis tipptunni ajal liiklust, nõudes, et Maailmapank lõpetaks fossiilkütuste rahastamise.
2020. aasta 24. jaanuaril aheldas 25 XR aktivisti end Taanis Kastrupi lennujaamas käsipuude külge protesteerimaks lennujaama laiendamise plaanide vastu.
2020. aasta 28. augustil blokeerisid aktivistd aktsiooni "Massaktion Stockholm" raames liiklust kahel Stockholmi südalinnas asuval sillal. Aktsioon kestis kaks ööpäeva. Avaldati meelt nafta ja biokütuste ettevõtte Preem Lysekilis asuva Skandinaavia suurima rafineerimistehase laiendamise plaanide vastu. Septembri lõpus võttis ettevõte laienemistaotluse tagasi.
Eestis
2019. aasta 4. aprillil korraldati Toompeal protestiaktsioon, kus kümned aktivistid lamasid liikumatult Riigikogu peaukse ees. Häiring leidis aset uue Riigikogu avaistungi päeval, nii et parlamendisaadikud pidid hoonesse sisenemiseks "üle laipade" minema.
2019. aasta 20. aprillil moodustasid viis aktivisti oma kehadega Viru keskuse põrandale liivakella kuju ning kuues aktivist pidas kõne kliimakriisi mõjudest.
Karl Grün
Karl Theodor Ferdinand Grün (30. september 1817 Lüdenscheid – 18. veebruar 1887 Viin) oli Saksa publitsist, filosoof ja sotsialistlik poliitik.